Paġna Id-Deċiżjoni ta' Finanzjament tal-2015 tipprevedi l-organizzazzjoni ta' Sejħa għal Proposti għal "Taħriġ u Studji fil-Qasam Ġuridiku". Kif definit fl-Artikolu 6 tal-Programm, l-applikanti jridu jkunu: L-amministrazzjonijiet nazzjonali jew reġjonali ta' Stat Membru u pajjiż parteċipant li jippromwovu t-tisħiħ tal-azzjoni fil-livell tal-Unjoni biex jiġu protetti l-interessi finanzjarji tal-Unjoni. L-istituti ta' riċerka u dawk edukattivi u l-entitajiet bla skop ta' qligħ dment li jkunu ilhom stabbiliti u ilhom joperaw għal mill-inqas sena, fi Stat Membru jew f'pajjiż parteċipant, u jippromwovu t-tisħiħ tal-azzjoni fil-livell tal-Unjoni biex jiġu protetti l-interessi finanzjarji tal-Unjoni. L-Artikolu 7(2) tal-Programm jiddefinixxi l-pajjiżi parteċipanti li mhumiex Stati Membri. L-azzjonijiet eliġibbli għall-finanzjament skont din is-Sejħa għal Proposti huma: L-iżvilupp ta' attivitajiet ta' riċerka ta' profil għoli, inklużi studji fid-dritt komparattiv; It-titjib tal-kooperazzjoni bejn il-prattikanti u l-akkademiċi (permezz ta' azzjonijiet bħal konferenzi, seminars u sessjonijiet ta' ħidma), inkluża l-organizzazzjoni tal-laqgħa annwali tal-Presidenti tal-Assoċjazzjonijiet tad-Dritt Kriminali Ewropew u tal-Protezzjoni tal-Interessi Finanzjari tal-UE; Is-sensibilizzazzjoni dwar il-ġudikatura u fergħat oħrajn tal-professjoni legali għall-protezzjoni tal-interessi finanzjarji tal-Unjoni Ewropea, inkluża l-pubblikazzjoni ta' għarfien xjentifiku li għandu x'jaqsam mal-protezzjoni tal-interessi finanzjarji tal-Unjoni. Dawn l-azzjonijiet jistgħu jinkisbu permezz tal-organizzazzjoni ta': studji fid-dritt komparattiv, konferenzi, seminars, sessjonijiet ta' ħidma, pubblikazzjonijiet perjodiċi, eċċ. Il-baġit indikattiv disponibbli għal din is-Sejħa huwa ta' EUR 500 000. Il-kontribuzzjoni finanzjarja tieħu l-forma ta' għotja. Il-kontribuzzjoni finanzjarja mogħtija mhix se taqbeż it-80 % tal-kostijiet eliġibbli. F'każijiet eċċezzjonali u debitament ġustifikati, il-kontribuzzjoni finanzjarja tista' tiżdied biex tkopri massimu ta' 90 % tal-kostijiet eliġibbli. Fis-Sejħa hemm elenkati l-kriterji li jiġu applikati għad-determinazzjoni ta' dawn il-każijiet eċċezzjonali u debitament ġustifikati. Il-limitu minimu stabbilit għal azzjoni ta' "Taħriġ u Studju fil-Qasam Legali" jkun EUR 40 000. Il-baġit kollu ta' azzjoni li għaliha tintalab għotja ma jkunx anqas minn dan il-livell minimu stabbilit. Il-Kummissjoni tirriżerva d-dritt li ma tallokax il-fondi kollha disponibbli. Id-dokumenti kollha relatati ma' din is-Sejħa għal Proposti jistgħu jitniżżlu minn dan is-sit fuq l-Internet: Il-mistoqsijiet u/jew it-talbiet għal informazzjoni addizzjonali fir-rigward ta' din is-Sejħa jridu jintbagħtu bil-posta elettronika lil: Jekk ikunu ta' rilevanza għal applikanti oħrajn, il-mistoqsijiet u t-tweġibiet jistgħu jiġu ppubblikati b'mod anonimu fil-Linji Gwida għall-mili tal-Formola ta' Applikazzjoni fuq is-sit web tal-Internet tal-OLAF. Id-Deċiżjoni ta' Finanzjament tal-2015 tipprevedi l-organizzazzjoni ta' Sejħa għal Proposti għal "Assistenza Teknika". Il-korpi eliġibbli għall-finanzjament skont il-Programm huma amministrazzjonijiet nazzjonali jew reġjonali ("Applikanti") ta' Stat Membru li jippromwovu t-tisħiħ tal-azzjoni tal-Unjoni Ewropea sabiex ikunu protetti l-interessi finanzjarji tal-Unjoni Ewropea. L-azzjonijiet eliġibbli għall-finanzjament skont din is-Sejħa għal Proposti huma: L-akkwist u l-manutenzjoni ta' għodod u metodi ta' investigazzjoni, inkluż taħriġ speċjalizzat meħtieġ biex jitħaddmu l-għodod ta' investigazzjoni; L-akkwist u l-manutenzjoni ta' apparati (scanners) u annimali biex bihom jitwettqu spezzjonijiet ta' containers, trakkijiet, vaguni tal-ferrovija u vetturi fil-fruntieri interni u esterni tal-Unjoni sabiex ikunu identifikati prodotti li jiddaħħlu b'kuntrabandu u prodotti ffalsifikati; L-akkwist ta' servizzi għall-appoġġ tal-kapaċità tal-Istati Membri biex jaħżnu u jeqirdu sigaretti u tabakk sekwestrati. Il-Kummissjoni tirriżerva d-dritt li ma tallokax il-fondi kollha disponibbli. Id-dokumenti kollha relatati ma' din is-Sejħa għal Proposti jistgħu jitniżżlu minn dan is-sit fuq l-internet: Il-mistoqsijiet u/jew it-talbiet għal informazzjoni addizzjonali fir-rigward ta' din is-Sejħa jridu jintbagħtu bil-posta elettronika lil: Jekk ikunu ta' rilevanza għal applikanti oħrajn, il-mistoqsijiet u t-tweġibiet jistgħu jiġu ppubblikati b'mod anonimu fil-Linji Gwida għall-mili tal-Formola ta' Applikazzjoni fuq is-sit web tal-internet tal-OLAF (tal-Kummissjoni). Id-Deċiżjoni ta' Finanzjament tal-2015 tipprevedi l-organizzazzjoni ta' Sejħa għal Proposti għal "Taħriġ Kontra l-Frodi". Kif definit fl-Artikolu 6 tal-Programm, l-applikanti jridu jkunu: L-amministrazzjonijiet nazzjonali jew reġjonali ta' Stat Membru u pajjiż parteċipant li jippromwovu t-tisħiħ tal-azzjoni fil-livell tal-Unjoni biex jiġu protetti l-interessi finanzjarji tal-Unjoni. Istituti ta' riċerka u dawk edukattivi u l-entitajiet bla skop ta' qligħ dment li jkunu ilhom stabbiliti u ilhom joperaw għal mill-inqas sena, fi Stat Membru jew f'pajjiż parteċipant, u jippromwovu t-tisħiħ tal-azzjoni fil-livell tal-Unjoni biex jiġu protetti l-interessi finanzjarji tal-Unjoni. L-Artikolu 7(2) tal-Programm jiddefinixxi l-pajjiżi parteċipanti li mhumiex Stati Membri. Il-Kummissjoni (l-OLAF) se tagħti għotjiet għal azzjonijiet li għandhom bħala għan: it-tixrid tal-għarfien, b'mod partikolari dwar identifikazzjoni tar-riskju aħjar għall-skopijiet investigattivi. Dawn l-għanijiet jistgħu jinkisbu permezz tal-organizzazzjoni ta': Konferenzi, seminars, colloquia, korsijiet, tagħlim elettroniku u symposia, sessjonijiet ta' ħidma, taħriġ prattiku u skambji fost il-persunal, skambji tal-aħjar prattika (inklużi dwar il-valutazzjoni tar-riskju ta' frodi), eċċ. L-iskambji fost il-persunal bejn amministrazzjonijiet nazzjonali u reġjonali fi Stati Membri differenti (b'mod partikolari Stati Membri ġirien) għandhom jitħeġġu. Il-baġit indikattiv disponibbli għal din is-Sejħa huwa ta' EUR 900 000. Il-kontribuzzjoni finanzjarja tieħu l-forma ta' għotja. Il-kontribuzzjoni finanzjarja mogħtija mhix se taqbeż it-80 % tal-kostijiet eliġibbli. Il-limitu minimu stabbilit għal azzjoni ta' "Taħriġ" jkun EUR 40 000. Il-baġit ta' azzjoni li għaliha tintalab għotja ma jkunx anqas minn dan il-livell minimu stabbilit. Il-Kummissjoni tirriżerva d-dritt li ma tallokax il-fondi kollha disponibbli. Id-dokumenti kollha relatati ma' din is-Sejħa għall-Proposti jistgħu jitniżżlu minn dan is-sit fuq l-Internet: Il-mistoqsijiet u/jew it-talbiet għal informazzjoni addizzjonali fir-rigward ta' din is-Sejħa jridu jintbagħtu bil-posta elettronika lil: Jekk ikunu ta' rilevanza għal applikanti oħrajn, il-mistoqsijiet u t-tweġibiet jistgħu jiġu ppubblikati b'mod anonimu fil-Linji Gwida għall-mili tal-Formola ta' Applikazzjoni fuq is-sit web tal-Internet tal-OLAF.
Extracted from C_243_2015.html